Ehdotus neuvoston päätökseksi T Osekin tasavallan osallistumista yhteisön koulutuksen ja ammatillisen koulutuksen ohjelmiin sekä nuoriso-ohjelmiin koskevasta assosiointineuvostossa vahvistettavasta yhteisön kannasta (97/C 113/03) KOM(97) 13 lopull. - 97/0024(CNS)

(Komission esittämä 7 päivänä maaliskuuta 1997)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 126 ja 127 artiklan yhdessä 228 artiklan 3 kohdan ensimmäisen alakohdan kanssa,

ottaa huomioon komission ehdotuksen,

ottaa huomioon Euroopan parlamentin lausunnon,

sekä katsoo, että

Euroopan yhteisöjen ja niiden jäsenvaltioiden sekä T Osekin tasavallan välisestä assosioinnista tehdyn Eurooppa-sopimuksen lisäpöytäkirja tehtiin neuvoston ja komission päätöksellä 4 päivänä joulukuuta 1995,

lisäpöytäkirjan 1 artiklan mukaisesti T Osekin tasavalta voi osallistua yhteisön puiteohjelmiin, erityisohjelmiin, hankkeisiin tai muihin toimiin erityisesti koulutuksen ja ammatillisen koulutuksen sekä nuorisoa koskevien toimien alalla, ja lisäpöytäkirjan 2 artiklan mukaisesti assosiointineuvosto päättää ehdoista, jotka koskevat T Osekin tasavallan osallistumista 1 artiklassa tarkoitettuun toimintaan,

toimintaohjelmasta Euroopan yhteisön ammatillista koulutusta koskevan politiikan, jäljempänä "Leonardo da Vinci" (1), toteuttamiseksi 6 päivänä joulukuuta 1994 tehdyssä neuvoston päätöksessä 94/819/EY ja erityisesti sen 9 artiklan 1 kohdassa, "Nuorten Eurooppa" -ohjelman (2) kolmannen vaiheen toteuttamisesta 14 päivänä maaliskuuta 1995 tehdyssä Euroopan parlamentin ja neuvoston päätöksessä N:o 818/95/EY ja erityisesti sen 7 artiklan 4 kohdassa sekä yhteisön Sokrates-toimintaohjelmasta, jäljempänä "Sokrates" (3), 14 päivänä maaliskuuta 1995 tehdyssä Euroopan parlamentin ja neuvoston päätöksessä N:o 819/95/EY ja erityisesti sen 7 artiklan 3 kohdassa säädetään, että Keski-Euroopan assosioituneet maat voivat osallistua kyseisiin ohjelmiin assosiointisopimusten yhteisön ohjelmiin osallistumista koskevien lisäpöytäkirjojen edellytysten mukaisesti, ja

Luxemburgissa 23 päivänä lokakuuta 1995 ja Brysselissä 21 päivänä marraskuuta 1996 osana Euroopan unionin ja Keski-Euroopan assosioituneiden maiden välistä suunnitelmallista vuoropuhelua pidetyissä opetusministereiden yhteisissä kokouksissa vahvistettiin uudelleen osapuolten halu ulottaa Leonardo da Vinci-, Sokrates- ja Nuorten Eurooppa -ohjelmat koskemaan myös näitä maita,

ON PÄÄTTÄNYT SEURAAVAA:

Euroopan yhteisöjen ja niiden jäsenvaltioiden sekä T Osekin tasavallan Eurooppa-sopimuksella perustetussa assosiointineuvostossa vahvistettava yhteisön kanta, joka koskee T Osekin tasavallan osallistumista yhteisön koulutuksen ja ammatillisen koulutuksen ohjelmiin sekä nuoriso-ohjelmiin, on liitteenä oleva assosiointineuvoston päätös.

(1) EYVL N:o L 340, 29.12.1994.

(2) EYVL N:o L 87, 20.4.1995.

(3) EYVL N:o L 87, 20.4.1995.

Luonnos EY:n ja T Osekin tasavallan assosiointineuvoston päätökseksi T Osekin tasavallan osallistumista yhteisön koulutuksen ja ammatillisen koulutuksen ohjelmiin sekä nuoriso-ohjelmiin koskevista ehdoista

ASSOSIOINTINEUVOSTO, joka

ottaa huomioon Euroopan yhteisöjen ja niiden jäsenvaltioiden sekä T Osekin tasavallan Eurooppa-sopimuksen (1),

ottaa huomioon Euroopan yhteisöjen ja niiden jäsenvaltioiden sekä T Osekin tasavallan Eurooppa-sopimuksen lisäpöytäkirjan T Osekin tasavallan osallistumisesta yhteisön ohjelmiin ja erityisesti sen 1 ja 2 artiklan (2),

sekä katsoo, että

lisäpöytäkirjan 1 artiklan mukaisesti T Osekin tasavalta voi osallistua yhteisön puiteohjelmiin, erityisohjelmiin, hankkeisiin ja muihin toimiin erityisesti koulutuksen ja ammatillisen koulutuksen sekä nuorisoa koskevien toimien alalla,

lisäpöytäkirjan 2 artiklan mukaisesti assosiointineuvosto päättää ehdoista, jotka koskevat T Osekin tasavallan osallistumista 1 artiklassa tarkoitettuun toimintaan, ja

Luxemburgissa 23 päivänä lokakuuta 1995 ja Brysselissä 21 päivänä marraskuuta 1996 osana Euroopan unionin ja Keski-Euroopan assosioituneiden maiden välistä suunnitelmallista vuoropuhelua pidetyissä opetusministereiden yhteisissä kokouksissa vahvistettiin uudelleen osapuolten halu ulottaa Leonardo da Vinci-, Sokrates- ja Nuorten Eurooppa -ohjelmat koskemaan myös näitä maita,

ON PÄÄTTÄNYT SEURAAVAA:

T Osekin tasavalta osallistuu Euroopan yhteisön Leonardo da Vinci-, Sokrates- ja Nuorten Eurooppa -ohjelmiin liitteenä olevien ehtojen mukaisesti, jotka ovat olennainen osa tätä päätöstä.

(1) EYVL N:o L 347, 31.12.1993.

(2) EYVL N:o L 317, 30.12.1995.

T Osekin tasavallan osallistumista Leonardo da Vinci-, Sokrates- ja Nuorten Eurooppa -ohjelmiin koskevat ehdot

1 artikla

T Osekin tasavalta osallistuu kaikkiin Leonardo da Vinci-, Sokrates- ja Nuorten Eurooppa -ohjelmien, jäljempänä "ohjelmat", toimenpiteisiin ja toimiin toimintaohjelmasta Euroopan yhteisön ammatillista koulutusta koskevan politiikan toteuttamiseksi tehdyssä neuvoston päätöksessä 94/819/EY, "Nuorten Eurooppa" -ohjelman kolmannen vaiheen toteuttamisesta tehdyssä Euroopan parlamentin ja neuvoston päätöksessä N:o 818/95/EY sekä yhteisön Sokrates-toimintaohjelmasta tehdyssä Euroopan parlamentin ja neuvoston päätöksessä N:o 819/95/EY määriteltyjen tavoitteiden, perusteiden ja määräaikojen mukaisesti sekä niissä säädettyjä menettelyjä noudattaen, ellei tässä päätöksessä toisin säädetä.

2 artikla

Osallistumisedellytykset täyttävien T Osekin tasavallan laitosten, järjestöjen ja yksityishenkilöiden hakemusten jättämiseen, arviointiin ja valintaan sovelletaan samoja ehtoja kuin osallistumisedellytykset täyttäviin yhteisön laitoksiin, järjestöihin ja yksityishenkilöihin.

Kielitaidon kehittäminen ja koulutustoimet koskevat yhteisön virallisia kieliä. Poikkeustapauksissa muut kielet voidaan hyväksyä, jos ohjelman toteuttaminen sitä edellyttää.

3 artikla

T Osekin tasavallan ehdottamiin monikansallisiin hankkeisiin ja toimiin on otettava mukaan vähimmäismäärä kumppaneita yhteisön jäsenvaltioista yhteisön ulottuvuuden varmistamiseksi ohjelmissa. Tästä vähimmäismäärästä päätetään erikseen kunkin ohjelman toteuttamisen yhteydessä, ja siinä otetaan huomioon toimien luonne, yksittäisten hankkeiden osanottajien määrä ja ohjelmaan osallistuvien maiden määrä. Sellaisiin hankkeisiin ja toimiin, joihin osallistuvat ainoastaan T Osekin tasavalta ja EFTA-ETA-maa tai muu kolmas maa, mukaan lukien maa, joka on tehnyt assosiointisopimuksen yhteisön kanssa ja jolle osallistuminen ohjelmiin on avointa, ei myönnetä yhteisön rahoitustukea.

4 artikla

Leonardo da Vinci-, Sokrates- ja Nuorten Eurooppa -ohjelmia koskevien päätösten asiaa koskevien säännösten mukaisesti T Osekin tasavalta ottaa käyttöön asianmukaiset kansallisen tason rakenteet ja mekanismit ja toteuttaa muut tarvittavat toimenpiteet varmistaakseen ohjelmien toteuttamista koskevan yhteensovittamisen ja järjestelyn kansallisella tasolla.

5 artikla

T Osekin tasavalta maksaa vuosittain yhteisön talousarvioon osuuden, jonka tarkoituksena on kattaa ohjelmiin osallistumisesta koituvat kustannukset.

T Osekin tasavallan rahoitusosuutta koskevat säännöt määritellään liitteessä, joka on olennainen osa tätä päätöstä. Assosiointikomitea voi tarvittaessa mukauttaa rahoitusosuutta.

6 artikla

Yhteisö ja sen jäsenvaltiot sekä T Osekin tasavalta helpottavat parhaan kykynsä mukaan T Osekin tasavallan ja yhteisön välillä liikkuvien opiskelijoiden, opetushenkilöstön, korkeakoulujen hallintoviranomaisten, nuorison ja muiden edellytykset täyttävien henkilöiden vapaata liikkuvuutta ja asumista heidän osallistuessaan tämän päätöksen soveltamisalaan kuuluvaan toimintaan.

7 artikla

Komissio ja T Osekin tasavalta valvovat kumppanuuden perusteella jatkuvasti T Osekin tasavallan osallistumista ohjelmiin, sanotun kuitenkaan rajoittamatta komission ja yhteisön tilintarkastustuomioistuimen sellaisten tehtävien hoitoa, jotka koskevat ohjelmien valvontaa ja arviointia Leonardo da Vinci -ohjelmasta tehdyn päätöksen 10 artiklan, Nuorten Eurooppa -ohjelmasta tehdyn päätöksen 9 artiklan ja Sokrates-ohjelmasta tehdyn päätöksen 8 artiklan nojalla. T Osekin tasavalta toimittaa yhteisölle tarvittavat kertomukset ja osallistuu tarvittaviin yhteisön määräämiin erityistoimiin.

8 artikla

T Osekin tasavallan edustajat kutsutaan osallistumaan ennen komiteoiden säännöllisiä kokouksia pidettäviin yhteensovittamiskokouksiin, jotka koskevat tämän päätöksen täytäntöönpanoa, sanotun kuitenkaan rajoittamatta Leonardo da Vinci -ohjelmasta tehdyn päätöksen 6 artiklassa, Nuorten Eurooppa -ohjelmasta tehdyn päätöksen 6 artiklassa ja Sokrates-ohjelmasta tehdyn päätöksen 4 artiklassa tarkoitettujen menettelyjen noudattamista. Komissio ilmoittaa T Osekin tasavallalle kyseisten säännöllisten kokousten tuloksista.

9 artikla

Hakemusmenettelyssä, sopimuksissa, annettavissa kertomuksissa ja muissa ohjelmien hallinnollisissa järjestelyissä käytettävän kielen on oltava jokin yhteisön virallisista kielistä.

10 artikla

Tätä päätöstä sovelletaan Leonardo da Vinci-, Sokrates- ja Nuorten Eurooppa -ohjelmien keston ajan (31 päivään joulukuuta 1999).

11 artikla

Tämä asetus tulee voimaan sitä kuuta seuraavan kuun ensimmäisenä päivänä, jona assosiointineuvosto on tehnyt sen.